ОБЩИНСКА ИЗБИРАТЕЛНА КОМИСИЯ ЛОВЕЧ

ПРОТОКОЛ № 31/18 декември 2019 г.

от заседание на Общинска избирателна комисия Ловеч

	Днес, 18 декември 2019 г., от 13.00 ч в гр. Ловеч, ул. „Търговска”№ 22, се проведе заседание на Общинска избирателна комисия Ловеч. На заседанието присъстват членове на комисията  както следва:

ПРЕДСЕДАТЕЛ:	Валентина Стефанова Недялкова	
СЕКРЕТАР:	Петко Георгиев Петков	
ЧЛЕНОВЕ:	Илица Тодорова Петрова	
 	Йордан Василев Василев	
	Десислав Стефанов Гецов	
 	Румен Петров Ралчев	
	Филип Игнатов Филипов	
 	Антоанета Дончева Борджиева	
	Мариетка Енева Боджакова	

	Присъстват 9 от общо 13 члена на Комисията. Отсъстват Стойо Иванов Ковачев, Алие Мутова Хасанова, Анна Дочева Михайлова и Таня Димитрова Георгиева. Всички членове са уведомени по телефона. Публикувано е и съобщение на интернет страницата на ОИК Ловеч за датата и часа на заседанието, както и проект на дневен ред. Същото е поставено и на видно място на информационното табло в сградата, в която се помещава ОИК Ловеч.

Присъстват повече от половината членове, поради което на основание чл. 85, ал. 3 от Изборния кодекс е налице необходимия кворум. Председателят откри заседанието на ОИК Ловеч.

Председателят оповести следния проект на дневен ред:
1.	Приемане на решение за обявяване на действителния резултат във връзка с административно дело № 517 по описа за 2019 г. на Административен съд Ловеч;
2.	Разглеждане на молба с вх. № 263 от 18.12.2019 г. от Иван Петков Иванов;
3. Разни.

	Председателят подложи на гласуване така обявения проект на дневен ред. Бе проведено гласуване и с 9 гласа „За” (Валентина Стефанова Недялкова; Петко Георгиев Петков; Илица Тодорова Петрова; Йордан Василев Василев; Десислав Стефанов Гецов; Румен Петров Ралчев; Филип Игнатов Филипов; Антоанета Дончева Борджиева; Мариетка Енева Боджакова) и 0 „Против”, на основание чл. 87, ал. 1, т. 1 от Изборния кодекс, Общинска избирателна комисия Ловеч прие обявения дневен ред.
Точка първа:

Председателят докладва, че е постъпило писмо с вх. № 262 от 17.12.2019 г. от Административен съд Ловеч с приложена административната преписка по административно дело № 517 по описа за 2019 г. на Административен съд Ловеч. Приложена е жалба, съдебно-икономическа експертиза, ведно с приложения към нея, Решение № 188/27.11.2019 г. ОИК Ловеч е изискала и заверен препис на Решение № 188/27.11.2019 г. на АС Ловеч с отбелязване на датата на влизане в сила на решението.  С решението е отменено Решение № 189-МИ от 28.10.2019 г. на ОИК Ловеч за определяне на резултатите от гласуването за общински съветници и за определяне на избраните кандидати, в частта по т. V.43 за обявяване на разпределението на заявените преференции за отделните кандидати по кандидатски листи на партиите, коалициите и местните коалиции, получили мандати, и подреждане на кандидатите в кандидатската листа на ПП ГЕРБ, в която жалбоподателят Иван Петков Иванов е посочен в списък Б с 47 преференции и е върната преписката на ОИК Ловеч за обявяване на действителния резултат по отношение на Иван Петков Иванов, при спазване указанията по тълкуването и прилагането на закона, дадени в мотивите на решението. С решението е потвърдено Решение № 189-МИ от 28.10.2019 г. на ОИК Ловеч за определяне на резултатите от гласуването за общински съветници и за определяне на избраните кандидати в останалите обжалвани части. Решението е влязло в сила на 12.12.2019 г. и ОИК Ловеч следва да обяви действителните резултати. Иван Петков Иванов в отмененото решение е посочен в т. V като в кандидатската листа на ПП ГЕРБ с № 43 в бюлетината същият е посочен с № 33 в подреждането на листата в списък Б с получени брой предпочитания 47. Видно от мотивите на решението и приложеното към административната преписка заключение на съдебно-икономическа експертиза по адм. дело № 517/2019 г. на АС Ловеч, Иван Петков Иванов е получил в СИК № 111800087 4 преференции, докато в протокола на тази СИК е посочено 0 като брой преференции получени за кандидат № 133 от листата на ПП ГЕРБ. В СИК № 111800038 кандидатът е получил 9 преференции, докато в протокола на тази СИК е отразено 8. Числата посочени в протоколите на двете СИК са коректно пренесени и в протокола на ОИК Ловеч и в обжалваното решение. В резултат на повторното преброяване на гласовете в посочените две секции, кандидатът под № 133 в листата на ПП ГЕРБ получава 52 предпочитания, а не посочените 47 или с 5 повече. Тези различия между броя на посочените предпочитания в решението (47), и броя на действително получените (52) не могат да променят вече направеното разпределение на мандатите на Общинския съвет. Така съгласно т. 5.2 от Методика за определяне на резултатите от гласуването и разпределяне на мандатите при избори за общински съветници, представляваща Приложение № 5 към чл. 453, ал. 1 от ИК, предпочитанията /преференциите/ за даден кандидат от кандидатската листа са валидни ако броят на гласовете, който е получил, е не по-малко от 7 на сто от гласовете, подадени за кандидатската листа. В случая, ПП ГЕРБ има получени 4272 действителни гласа, 7 на сто от тях представляват 299,04 гласа т.е. необходими са 300 предпочитания, за да бъдат валидни предпочитанията и кандидатът да бъде включен в списък А. В противен случай при по-малък брой предпочитания, подреждането на кандидатите в списък Б запазва подреждането на номерата, извършено от партията/коалицията. Въпреки, че разместване в кандидатската листа не следва да се извършва тъй като получените предпочитания са 52, доколкото обжалваното решение съдържа и конкретни посочени брой предпочитания за всеки кандидат независимо от това дали е в списък А или Б, то следва коректните данни да бъдат обявени от ОИК Ловеч.

Бе предложен проект за решение. Предложението бе подложено на гласуване. С 9 гласа „За” (Валентина Стефанова Недялкова; Петко Георгиев Петков; Илица Тодорова Петрова; Йордан Василев Василев; Десислав Стефанов Гецов; Румен Петров Ралчев; Филип Игнатов Филипов; Антоанета Дончева Борджиева; Мариетка Енева Боджакова) и 0 „Против“ на основание чл. 453 и 454 от Изборния кодекс, Общинска избирателна комисия Ловеч

Р Е Ш И :

ОБЯВЯВА действителните резултати (разпределението на заявените предпочитания (преференции) за отделните кандидати по кандидатски листи на партиите, коалициите и местните коалиции, получили мандати) в изборите за общински съветници на 27 ноември 2019 г. по отношение на Иван Петков Иванов, поставен под номер 33 в подреждането на кандидатската листа на ПП ГЕРБ с № 43 в бюлетината както следва:

№ в бюле-тина-та	Наименование на партията, коалицията или местната коалиция	№ в под-режда-нето	Собствено, бащино и фамилно име на кандидата в листата,	№ на списък	Брой предпо-читания
	
43	ПП ГЕРБ	33	Иван Петков Иванов	Б	52	

Настоящото решение подлежи на обжалване чрез Общинска избирателна комисия Ловеч пред Административен съд Ловеч в седмодневен срок от обявяване на решението			
Точка втора:

Постъпила е молба с вх. № 263 от 18.12.2019 г. от Иван Петков Иванов. Иска се изплащане на сумата, присъдена като деловодни разноски по адм. дело № 517 по описа за 2019 г. на Административен съд Ловеч. Прилага изпълнителен лист № 104 от 16.12.2019 г., както уведомление за банкова сметка. ОИК Ловеч следва да отправи искане за изплащане на сумите на молителя с прилагане на документа, удостоверяващ вземането и банковата сметка.

Бе предложен проект за решение. Предложението бе подложено на гласуване. С 9 гласа „За” (Валентина Стефанова Недялкова; Петко Георгиев Петков; Илица Тодорова Петрова; Йордан Василев Василев; Десислав Стефанов Гецов; Румен Петров Ралчев; Филип Игнатов Филипов; Антоанета Дончева Борджиева; Мариетка Енева Боджакова) и 0 „Против“ на основание чл. 87, ал. 1, т. 1 от Изборния кодекс, Общинска избирателна комисия Ловеч

Р Е Ш И :

Да се изпрати до Централна избирателна комисия искане за изплащане на сумите по изпълнителен лист № 104 от 16.12.2019 г., издаден по адм. дело № 517/2019 г. по описа на Административен съд Ловеч, ведно с приложените доказателства към молбата.

Настоящото решение подлежи на обжалване пред Централната избирателна комисия в срок до три дни от обявяването му.

След изчерпване на дневния ред заседанието бе закрито в 13.30 часа.

ПРЕДСЕДАТЕЛ:
								/Валентина Недялкова/		

СЕКРЕТАР:
								/Петко Петков/